Folketing
2005-11-02

Jeg forstår godt, at statsministeren lige skulle bruge et par sekunder til at komme sig over spørgsmålet, for det er jo lidt anderledes at tage udgangspunkt i en virkelighed, som man ikke kan forandre eller henlægge til drømme om, at alle gerne vil være herre i eget hus, når et flertal af irakerne konkret siger, at de ingen tillid har til de udenlandske styrker. Et samlet flertal siger, at det faktisk gør dem mindre trygge. Så er spørgsmålet igen: Er besættelsen så det rigtige svar? Den diskussion raser jo for fuld kraft i Storbritannien. Hvorfor er det så, statsministeren slet ikke vil overveje, om det måske er den forkerte måde at søge at løse verdens problemer på?